અહીં ઈશ્વરની શ્રેણીમાં ભગવાન, ખુદા, અલ્લાહ કે ગૉડ, સાઈબાબા, ગણપતિ, પીર-ફકીર કે કોઈ દેવી-દેવતા તમામ આવી જાય છે કે જેમના પ્રત્યે લોકો શ્રદ્ધા અને પૂજ્યભાવ ધરાવે છે. જ્યાં સુધી બૉલીવુડ સેલિબ્રિટીઓની વાત છે, તો મોટાભાગની બૉલીવુડ સેલિબ્રિટીઓ પોતાની ફિલ્મોની સફળતા માટે શૂટિંગથી લઈ પ્રમોશન સુધી તમામ પ્રકારના પ્રયત્નો અને મહેનત કરતા હોય છે, પરંતુ ફિલ્મ પ્રજાની અદાલતમાં પહોંચતા જ આ સેલિબ્રિટીઓ ઈશ્વરના શરણે પહોંચી જાય છે અને પ્રાર્થના કરે છે કે તેમની ફિલ્મ લોકોને ગમે અને તે સફળ થાય.